[{"text_idx": "#000006", "text": "Yma gallwch ddod o hyd i adnoddau\u2019n ymwneud a\u0302 chyfathrebu. Os oes gennych chi unrhyw gwestiynau neu os ydych chi am wneud cais am adnoddau eraill, mae croeso i chi e-bostio .uk."}, {"text_idx": "#000008", "text": "Gall gweithgareddau o\u2019r fath amrywio o gynlluniau cyfathrebu strategol i reoli\u2019ch cyfryngau cymdeithasol neu dynnu lluniau o\u2019ch gwaith."}, {"text_idx": "#000013", "text": "Mae mudiadau yn ein sector wedi buddsoddi amser ac adnoddau er mwyn newid y naratif. Mae\u2019r Narrative Project, o Unol Daleithiau America, wedi creu\u2019r cyflwyniad fideo defnyddiol hwn ynghylch newid y naratif a symud cefnogaeth y cyhoedd."}, {"text_idx": "#000015", "text": "Efallai nad ydych chi\u2019n meddwl y gallai eich mudiad chi gael sylw yn y wasg \u2013 fodd bynnag, mae newyddiadurwyr yn aml yn chwilio am straeon sy\u2019n cynnwys mudiadau nid-er-elw sy\u2019n gwneud gwahaniaeth ledled y byd, ac mae\u2019n bosib y bydd eich mudiad chi\u2019n gallu cynnig stori na all unrhyw un arall ei rhoi."}, {"text_idx": "#000016", "text": "Mae adeiladu perthnasoedd a\u0302\u2019r wasg, ysgrifennu datganiadau i\u2019r wasg a chynnig straeon i newyddiadurwyr i gyd yn ffyrdd y gallwch chi adeiladu proffil eich mudiad a chael cydnabyddiaeth am eich gwaith."}, {"text_idx": "#000017", "text": "Os oes gennych chi rywfaint o newyddion gan eich mudiad y credwch y dylid ei gynnwys yn y wasg, ysgrifennu datganiad i\u2019r wasg yw\u2019r ffordd orau o gael sylw a sicrhau bod y wybodaeth gywir yn cyrraedd newyddiadurwyr yn gyflym."}, {"text_idx": "#000018", "text": "Straeon newyddion byr, ffeithiol, wedi\u2019u hysgrifennu yn y trydydd person yw datganiadau i\u2019r wasg, a cha\u0302nt eu rhoi i newyddiadurwyr i\u2019w galluogi nhw i\u2019w troi yn stori newyddion neu eitem nodwedd yn hawdd ac yn gyflym, heb fod angen gormod o ysgrifennu ychwanegol."}, {"text_idx": "#000021", "text": "Mae\u2019r rhan fwyaf o newyddiadurwyr yn cael eu peledu a\u0302 dwsinau o ddatganiadau i\u2019r wasg bob dydd. Oherwydd hyn, dylech ofalu bod eich datganiad chi yn y fformat cywir, a\u2019i fod yn glir ac yn hawdd ei ddeall."}, {"text_idx": "#000022", "text": "Bydd newyddiadurwr yn bwrw golwg sydyn dros hwn yn gyntaf, ac yna\u2019n ffurfio barn yn gyflym ynghylch a ddylid parhau i ddarllen. Dylai eich pennawd fachu sylw a chrynhoi eich stori mewn un frawddeg. Dylai grynhoi\u2019r stori a chadw diddordeb pobl."}, {"text_idx": "#000023", "text": "Meddyliwch i chi\u2019ch hun \u2013 beth sydd am y pennawd hwn fydd yn gwneud i bobl fod eisiau darllen mwy? Cadwch ef o dan 140 o nodau os"}, {"text_idx": "#000026", "text": "Er mwyn i\u2019ch stori gael sylw yn y wasg, mae\u2019n rhaid iddi fod o ddiddordeb i\u2019r cyhoedd. Wrth ysgrifennu eich datganiad, gofynnwch i\u2019ch hun bob amser, \u2018pam mae hyn yn ddiddorol i rywun y tu allan i fy mudiad i?\u2019 Os nad ydyw, ystyriwch newid gogwydd y stori fel ei bod o ddiddordeb i eraill."}, {"text_idx": "#000027", "text": "Crynhowch y stori yn y paragraff cyntaf"}, {"text_idx": "#000029", "text": "Bydd hyn yn helpu i ddod a\u0302\u2019r stori\u2019n fyw, a\u2019i gwneud hi\u2019n haws i\u2019r newyddiadurwr ei hysgrifennu, oherwydd gall olygu na fydd angen iddynt gysylltu a\u0302 chi am ddyfyniad Er enghraifft, os ydych chi\u2019n cynnal digwyddiad, gofynnwch i aelod o\u2019ch bwrdd neu bennaeth y mudiad am ddyfyniad i\u2019w gynnwys yn y datganiad am yr hyn y mae\u2019r digwyddiad yn gobeithio\u2019i gyflawni."}, {"text_idx": "#000031", "text": "Gwnewch yn sicr fod eich datganiad i\u2019r wasg yn cadw at y pwnc, ac nad yw\u2019n cynnwys gormod o wybodaeth ddiangen. Mae ei gyfyngu i un ochr o A4 yn ffordd dda o aros ar y trywydd iawn."}, {"text_idx": "#000032", "text": "Allwch chi gael gafael ar astudiaeth achos a all helpu\u2019ch stori i ddod yn fyw? Neu ddelweddau y gellid eu defnyddio gyda\u2019r stori? A yw\u2019ch sylfaenydd ar gael ar gyfer cyfweliad? Dylech greu adran \u2018Nodiadau i Olygyddion\u2019 ar ddiwedd y datganiad i\u2019r wasg a rhoi manylion unrhyw beth ychwanegol y gallwch ei gynnig a fyddai\u2019n perswadio newyddiadurwr i roi sylw i\u2019r stori."}, {"text_idx": "#000034", "text": "Dylai eich datganiad i\u2019r wasg fod yn stori gyflawn \u2013 cofiwch gynnwys pwy, beth, pam, ble, pryd a sut"}, {"text_idx": "#000036", "text": "Addaswch y datganiad yn dibynnu ar ble rydych chi\u2019n ei anfon"}, {"text_idx": "#000037", "text": "Treuliwch amser yn golygu eich datganiad ychydig yn seiliedig ar ble rydych chi\u2019n bwriadu ei anfon. Os ydych chi\u2019n targedu\u2019r wasg leol, rhowch fwy o sylw i\u2019r agwedd leol, a pham fod y stori o ddiddordeb i bobl leol. Os ydych chi\u2019n ei anfon i bapur cenedlaethol, adolygwch yr iaith a ddefnyddir i sicrhau bod y stori\u2019n berthnasol i bawb yn genedlaethol."}, {"text_idx": "#000038", "text": "Mae cymryd yr amser i adeiladu perthynas a\u0302 newyddiadurwyr allweddol yn rhywbeth a fydd yn gwneud eich datganiad i\u2019r wasg yn fwy\ntebygol o gael ei ddefnyddio. Gall estyn allan a gofyn beth maen nhw\u2019n gweithio arno, ac a oes unrhyw beth y gallwch chi ei wneud i helpu (er enghraifft, darparu astudiaethau achos) sicrhau mwy o sylw."}, {"text_idx": "#000039", "text": "Chwiliwch am y cysylltiadau allweddol mewn gwahanol bapurau newydd a gwefannau newyddion, gan gynnwys y ddesg newyddion, digwyddiadau a gohebwyr lleol. Os nad ydyn nhw wedi\u2019u rhestru ar-lein, ffoniwch y ddesg newyddion cyffredinol neu\u2019r switsfwrdd, a gofynnwch pwy yw\u2019r cysylltiadau mwyaf perthnasol ar gyfer gwahanol adrannau."}, {"text_idx": "#000040", "text": "Anfonwch e-bost personol gyda\u2019r datganiad i bob cyswllt, a gwnewch yn siw\u0302r eich bod chi\u2019n esbonio\u2019n gyflym beth yw pwrpas y datganiad a pham ei fod o ddiddordeb i\u2019w darllenwyr. Gwnewch eich e-bost yn gryno, yn gyfeillgar ac yn berthnasol. Dylech gynnwys eich manylion cysylltu, rhag ofn bod ganddyn nhw unrhyw gwestiynau."}, {"text_idx": "#000041", "text": "Ar gyfer datganiadau pwysig, ystyriwch ddilyn eich e-bost a\u0302 galwad ffo\u0302n drannoeth, i weld a oes unrhyw ddiddordeb ac a oes mwy o wybodaeth yr hoffent ei chael."}, {"text_idx": "#000042", "text": "Os ydych chi am drafod unrhyw anghenion cyfathrebu penodol neu drefnu cymorth cyfathrebu wedi\u2019i deilwra ar eich cyfer, e-bostiwch: .uk"}, {"text_idx": "#000046", "text": "Cyfryngau cymdeithasol ar gyfer sefydliadau datblygu rhyngwladol"}, {"text_idx": "#000047", "text": "Mae\u2019r cyfryngau cymdeithasol yn arf allweddol ar gyfer cyfleu\u2019ch neges, ac adeiladu\u2019ch proffil. Fodd bynnag, gall hefyd fod yn ddryslyd ac mae angen gwybodaeth fanwl i\u2019w defnyddio\u2019n effeithiol. Mae\u2019n bosib na fydd dim ond bod a\u0302 phroffil cymdeithasol ar gyfer eich mudiad yn eich helpu i gyflawni eich amcanion \u2013 serch hynny, gall ei ddefnyddio yn y ffordd iawn eich helpu i ennill dilynwyr newydd, codi proffil eich mudiad, a hyd yn oed datblygu cyfleoedd ar gyfer codi arian."}, {"text_idx": "#000048", "text": "Felly sut allwch chi sicrhau eich bod chi\u2019n gwneud y gorau o\u2019ch gweithgareddau ar gyfryngau cymdeithasol?"}, {"text_idx": "#000049", "text": "Penderfynwch ar y platfform sy\u2019n iawn i chi"}, {"text_idx": "#000050", "text": "Mae Facebook yn arf gwych ar gyfer siarad ag unigolion sy\u2019n ei ddefnyddio\u2019n bersonol. Mae postio fideos, sefydlu Grwpiau Facebook i ymgysylltu a\u0302 grw\u0302p o bobl o amgylch pwnc, neu ddefnyddio ychydig bach o arian i hybu negeseuon pwysig fel bod mwy o bobl yn eu gweld, i gyd yn ffyrdd y gallwch chi wneud y gorau o Facebook. Gallwch ddarganfod mwy am ddechrau defnyddio Facebook a threfnu rhyddhau negeseuon."}, {"text_idx": "#000051", "text": "Mae Instagram yn ffordd arbennig o dda ar gyfer dweud eich stori yn weledol. Os oes gennych chi fynediad at lawer o ffotograffau gwych, gall sefydlu cyfrif Instagram fod yn ffordd dda o ddangos yr hyn rydych chi wedi bod yn ei wneud. Mae\u2019r nodwedd Stori hefyd yn ddefnyddiol ar gyfer rhannu eich newyddion diweddaraf. Defnyddiwch ddigonedd o hashnodau yn eich cynnwys er mwyn i\u2019ch negeseuon gyrraedd y bobl iawn. Gallwch ganfod sut i ddefnyddio Instagram fel mudiad nid-er-elw yma."}, {"text_idx": "#000052", "text": "Mae Twitter yn ddelfrydol ar gyfer diweddariadau cryno, rheolaidd sydd a\u0302\u2019r nod o gysylltu ag unigolion, sefydliadau a chyrff swyddogol, gan feithrin perthnasoedd a\u0302\u2019r cyfrifon hyn, a\u0302\u2019r nod o godi\u2019ch proffil a chynyddu\u2019r niferoedd sy\u2019n eich dilyn. Nid yw Twitter yn dilyn algorithm fel y mae Facebook ac Instagram yn ei wneud, felly mae eich cynnwys yn fwy tebygol o gael ei weld gan fwy o bobl. Gallwch ganfod sut i ddefnyddio Twitter fel mudiad nid-er-elw, a rhai enghreifftiau o\u2019r defnydd gorau nid-er-elw o\u2019r platform."}, {"text_idx": "#000053", "text": "Ydych chi am ddwyn sylw at eich taith a\u2019ch stori mewn modd proffesiynol, er mwyn helpu i gynyddu ceisiadau am swyddi neu sefydlu cysylltiadau proffesiynol? Gallai LinkedIn fod yn iawn ar gyfer yr amcan hwn. Gallwch ganfod sut i ddefnyddio LinkedIn fel mudiad nid-er-elw yma."}, {"text_idx": "#000054", "text": "Os oes gennych chi fynediad at lawer o ddeunydd fideo, yna mae cychwyn sianel YouTube yn ffordd dda o\u2019i storio a\u2019i drefnu yn o\u0302l categori. Gallwch chi gyrraedd cynulleidfaoedd newydd trwy sicrhau eich bod chi\u2019n tagio eitemau a\u0302\u2019r allweddeiriau cywir y bydd pobl yn eu defnyddio i chwilio\u2019r platfform. Cewch ragor o wybodaeth am ddefnyddio YouTube yma."}, {"text_idx": "#000055", "text": "Mae yna lawer o lwyfannau newydd eraill yn dod i\u2019r amlwg yn gyflym, ac mae\u2019n werth cadw\u2019n gyfoes a\u0302 pha rai allai fod yn ddefnyddiol ar gyfer siarad a\u0302\u2019r gynulleidfa rydych chi am ei thargedu. Er enghraifft, mae Snapchat a TikTok yn wych os ydych chi am gysylltu a\u0302 phobl ifanc. Cadwch yn gyfoes a\u0302\u2019r newyddion cyfryngau cymdeithasol yma."}, {"text_idx": "#000056", "text": "Trwy ddefnyddio offer amseru, gallwch fod yn fwy effeithlon gyda\u2019ch defnydd o gyfryngau cymdeithasol a rhyddhau amser i\u2019w ddefnyddio yn rhywle arall. Er ei bod yn bwysig gwirio eich cyfrifon yn ddyddiol, er mwyn ateb unrhyw gwestiynau a allai fod wedi cael eu postio a dal i fyny a\u0302 newyddion gan eich sector, mae amseru cynnwys yn fwy effeithlon ac yn golygu y gallwch chi gynllunio\u2019ch deunydd o flaen amser."}, {"text_idx": "#000057", "text": "Mae defnyddio offer fel Buffer, Hootsuite a Tweetdeck i amseru eich deunydd o flaen llaw hefyd yn golygu y gallwch chi bostio ar adegau o\u2019r dydd pan fydd eich cynulleidfa ar-lein, ond efallai na fyddwch chi. Mae fersiwn am ddim ar gael ar gyfer rhai mathau o offer amseru, neu fersiwn sydd angen talu amdani sy\u2019n cynnig mwy o nodweddion. Mae\u2019n werth rhoi cynnig ar sawl un i weld pa un sy\u2019n fwyaf addas i\u2019ch mudiad."}, {"text_idx": "#000058", "text": "Defnyddiwch amryw o wahanol fathau o ddeunydd i gadw pethau\u2019n ddiddorol, ond gwnewch yn siw\u0302r bod y cynnwys rydych chi\u2019n ei ddefnyddio yn gweddu i\u2019r llwyfan rydych chi\u2019n ei bostio arno."}, {"text_idx": "#000059", "text": "Er enghraifft, mae fideos yn gweithio orau ar Facebook oherwydd bydd y llwyfan yn eu blaenoriaethu dros ddelweddau fel rhan o\u2019r algorithm sy\u2019n penderfynu beth i\u2019w ddangos ar dudalennau pobl. Delweddau sgwa\u0302r sy\u2019n gweithio orau ar Instagram, ac mae GIFs yn bachu sylw ar Twitter."}, {"text_idx": "#000061", "text": "Ceisiwch bostio gyda delwedd neu fideo bob amser, ac nid dim ond testun, oherwydd ar bob llwyfan mae testun yn unig yn tueddu i gyrraedd llai o bobl a chael llai o sylw."}, {"text_idx": "#000063", "text": "Er mwyn cynyddu nifer eich dilynwyr a gwella ymwybyddiaeth ynghylch eich mudiad, mae angen i chi neilltuo amser bob dydd ar gyfer eich cyfryngau cymdeithasol. Mae postio, ymateb i sylwadau a chwestiynau, dod o hyd i gyfrifon newydd i\u2019w dilyn a rhyngweithio a\u0302 nhw, yn ogystal a\u0302 chynllunio\u2019r hyn rydych chi\u2019n mynd i fod yn ei wneud yn ystod yr wythnosau nesaf, i gyd yn bethau pwysig i\u2019w gwneud er mwyn cadw\u2019ch tudalennau cyfryngau cymdeithasol yn fyw ac yn ddeniadol i ymwelwyr, gobeithio, benderfynu eich dilyn chi."}, {"text_idx": "#000064", "text": "Mae treulio deg munud ar ddechrau a diwedd pob diwrnod i edrych dros eich tudalennau cymdeithasol yn ffordd hawdd o gadw\u2019n gyfoes a\u0302 phethau. Mae\u2019n bosib y byddwch chi am drefnu rota o fewn eich ti\u0302m, neu ddyrannu sianel gymdeithasol benodol i wahanol aelodau o\u2019r ti\u0302m ofalu amdani."}, {"text_idx": "#000066", "text": "Gall bod yn weithgar ar gyfryngau cymdeithasol a gwneud y gwaith sy\u2019n angenrheidiol sicrhau canlyniadau gwych, ond os nad ydych yn monitro sut y mae pethau\u2019n mynd ac yn dysgu o\u2019r hyn yr ydych yn ei wneud, mae\u2019n bosib na fyddwch chi mor effeithlon ag y gallech fod."}, {"text_idx": "#000067", "text": "Treuliwch amser yn edrych ar adran ddadansoddeg pob platfform rydych chi\u2019n weithredol arno \u2013 bydd cadw\u2019n gyfoes a\u0302\u2019r ystadegau yn yr adran hon yn eich helpu i ddynodi pa negeseuon sydd wedi perfformio orau, gan ganiata\u0301u i chi ailadrodd y canlyniadau hynny eto. Er enghraifft, efallai y byddwch chi\u2019n darganfod bod eich cynulleidfa yn ei hoffi orau pan fyddwch chi\u2019n gofyn llawer o gwestiynau\nuniongyrchol, neu ei bod yn well ganddynt ryngweithio a\u0302 deunydd fideo o gymharu a\u0302 delweddau. Gallai treulio amser bob mis i edrych ar yr adran ddadansoddeg eich helpu i gael canlyniadau gwell yn y dyfodol."}, {"text_idx": "#000069", "text": "Gallwch ganfod mwy am ddadansoddeg cyfryngau cymdeithasol yma."}, {"text_idx": "#000070", "text": "Gallwn helpu eich mudiad i gael gafael ar hyfforddiant a chyngor ar farchnata trwy\u2019r cyfryngau cymdeithasol. I gael gwybod mwy a chael cyngor wedi\u2019i deilwra\u2019n benodol, e- bostiwch .uk."}, {"text_idx": "#000073", "text": "Mae strategaeth gyfathrebu yn gosod allan sut rydych chi\u2019n bwriadu defnyddio gwahanol offer cyfathrebu, fel cyfryngau cymdeithasol, blogiau, datganiadau i\u2019r wasg, eich gwefan a marchnata trwy e-bost i weithio tuag at gyflawni eich amcanion. Fe\u2019i defnyddir fel bod pawb sy\u2019n gweithio yn eich mudiad yn ymwybodol o sut y bydd cyfathrebu\u2019n gweithio i chi."}, {"text_idx": "#000074", "text": "Dyma restr fer o sut y gallwch chi ddatblygu a gweithredu strategaeth gyfathrebu ar gyfer eich mudiad:"}, {"text_idx": "#000075", "text": "Er mwyn i gyfathrebiadau eich helpu i gyflawni eich amcanion, mae o fudd os ydych chi\u2019n nodi mewn un paragraff yr hyn y mae eich mudiad yn ceisio ei gyflawni trwy greu strategaeth gyfathrebu. Trwy osod hyn allan yn glir yn y ddogfen, mae gennych chi rywbeth i gyfeirio\u2019n o\u0302l ato wrth ddatblygu syniadau, ac mae\u2019n atgoffa eraill yn eich ti\u0302m a allai fod yn cynorthwyo gyda chyfathrebu yn y dyfodol."}, {"text_idx": "#000076", "text": "Trwy amlinellu amcanion eich mudiad yn glir, byddwch wedyn yn gallu awgrymu sut y bydd cyfathrebu\u2019n eich helpu i gyflawni\u2019r rhain. Fel rhan o\u2019r adran hon, meddyliwch am 4-5 neges allweddol y byddech chi am eu cyfleu ynghylch amcanion, pwrpas a gweithgareddau eich mudiad, a chyfeiriwch yn o\u0302l at y rhain yn eich holl weithgareddau cyfathrebu."}, {"text_idx": "#000077", "text": "Gweithiwch allan gyda phwy rydych chi\u2019n siarad"}, {"text_idx": "#000078", "text": "Efallai eich bod yn bwriadu cysylltu ag ystod eang o bobl trwy eich cyfathrebiadau \u2013 mudiadau eraill, partneriaid, y cyhoedd, gwleidyddion ac unigolion neu sefydliadau cyhoeddus. Ar o\u0302l i chi fapio\u2019r gwahanol gynulleidfaoedd rydych chi am gysylltu a\u0302 nhw, meddyliwch pa negeseuon rydych chi am eu hanfon atynt."}, {"text_idx": "#000079", "text": "Gweithiwch allan ble byddwch chi\u2019n siarad a\u0302 nhw"}, {"text_idx": "#000080", "text": "Mae\u2019n werth meddwl sut rydych chi\u2019n bwriadu cysylltu a\u0302\u2019r gwahanol gynulleidfaoedd hyn trwy wahanol ffrydiau cyfathrebu. Er enghraifft, ydych chi\u2019n bwriadu siarad a\u0302 phartneriaid trwy farchnata e-bost, a\u2019r cyhoedd trwy ddatganiadau i\u2019r wasg? Yna gallwch chi ychwanegu hyn at eich cynllun, fel ei bod yn glir i chi gyda phwy rydych chi\u2019n siarad, beth rydych chi\u2019n ei ddweud wrthyn nhw, a ble rydych chi\u2019n cysylltu a\u0302 nhw."}, {"text_idx": "#000081", "text": "Cynlluniwch sut y byddwch chi\u2019n defnyddio pob sianel gyfathrebu mewn mwy o fanylder."}, {"text_idx": "#000082", "text": "Byddwch eisoes wedi meddwl am bwy rydych chi\u2019n eu targedu gyda phob sianel gyfathrebu, ond nodwch yn fanylach yma sut rydych chi\u2019n bwriadu eu defnyddio. Er enghraifft, ai e-bost a\u2019r we fydd eich prif sianel? A fyddwch chi\u2019n defnyddio datganiad i\u2019r wasg dim ond pan fydd gennych chi ddigwyddiad sylweddol ar y gweill, neu a fyddwch chi\u2019n ceisio meddwl am ffyrdd eraill o gael sylw yn y wasg yn ystod y flwyddyn?"}, {"text_idx": "#000084", "text": "Mae\u2019n bwysig iawn cynnwys gwerthuso yn eich cynllun cyfathrebu \u2013 sut olwg sydd ar lwyddiant, a pha amcanion ydych chi am eu cyflawni yn ystod y flwyddyn? Mae dynodi\u2019r hyn rydych chi am ei gyflawni, a sut byddwch chi\u2019n monitro ac yn gwerthuso\u2019ch gweithgareddau yn erbyn yr amcanion hyn, yn allweddol i sicrhau eich bod chi\u2019n gweithio tuag at eich nodau. Gallai hyn fod yn syml (e.e. gosod targed ar gyfer nifer y bobl fydd yn agor eich e-byst am y flwyddyn) neu\u2019n gymhleth (e.e. a ydych chi wedi codi proffil eich mudiad trwy gael sylw mewn rhai cyhoeddiadau penodol?). Dylech gynnwys pa mor aml rydych chi\u2019n mynd i wirio cynnydd, p\u2019un a yw hynny\u2019n wythnosol, yn fisol neu\u2019n chwarterol."}, {"text_idx": "#000085", "text": "Dywedir yn aml fod llun werth mil o eiriau \u2013 mae cael delweddau sy\u2019n adlewyrchu\u2019ch gwerthoedd a\u2019ch gwaith yn hanfodol wrth ddangos yr effaith rydych chi\u2019n ei chreu. Mae treulio amser yn cael hyn yn iawn yn ymarfer gwerth chweil, yn enwedig gan y gellir eu defnyddio mewn sawl ffordd, o ddatganiadau i\u2019r wasg a chyfryngau cymdeithasol i greu adroddiadau ar eich gwaith neu i gynorthwyo gweithgareddau codi arian."}, {"text_idx": "#000086", "text": "Mae\u2019r Narrative Project yn cynnig awgrymiadau ar sut i dynnu lluniau a defnyddio\u2019r delweddau hynny ar gyfer eich sianeli cyfathrebu \u2013 rydym wedi eu crynhoi yma."}, {"text_idx": "#000090", "text": "Defnyddiwyd y thema\u0302u hyn i archwilio pa syniadau gweledol sy\u2019n gwneud pobl yn fwy tebygol o gefnogi datblygiad, o\u2019r rhai mwyaf tebygol i\u2019r lleiaf tebygol o ennill cefnogaeth."}, {"text_idx": "#000094", "text": "Er bod delweddau sy\u2019n cyfleu trueni yn gallu creu ymateb emosiynol mewn rhai pobl, nid ydynt yn hyrwyddo\u2019r syniad bod pobl mewn gwledydd sy\u2019n datblygu yn bartneriaid gweithredol yn y datblygiad hwnnw."}, {"text_idx": "#000098", "text": "Mae gosod eich prif bwnc y tu allan i ganol eich llun, fel gyda rheol un-rhan-o-dair, yn creu delwedd fwy diddorol, ond gall adael gwagle mewn rhan arall, a all wneud i\u2019r llun deimlo\u2019n wag. Dylech gydbwyso prif destun eich llun trwy gynnwys gwrthrych arall o bwysigrwydd llai i lenwi\u2019r lle hwnnw."}, {"text_idx": "#000100", "text": "Rydym wedi ein hamgylchynu gan gymesuredd a phatrymau, rhai naturiol a rhai o waith dyn, a gallant greu cyfansoddiadau trawiadol iawn, yn enwedig mewn sefyllfaoedd lle nad oes disgwyl iddynt fod."}, {"text_idx": "#000101", "text": "Cyn tynnu llun o\u2019ch pwnc, cymerwch amser i feddwl o ble y byddwch chi\u2019n ei dynnu. Yn hytrach na thynnu llun o lefel y llygad yn unig, ystyriwch dynnu lluniau o safbwynt uwchlaw\u2019r testun, o lefel y ddaear, o\u2019r ochr, o\u2019r cefn, o bell i ffwrdd, neu\u2019n agos iawn, a.y.b."}, {"text_idx": "#000102", "text": "Sawl gwaith ydych chi wedi tynnu\u2019r hyn roeddech chi\u2019n meddwl byddai\u2019n llun gwych, dim ond i ddarganfod bod y ddelwedd derfynol yn brin o effaith oherwydd bod y pwnc yn ymdoddi i gefndir prysur? Chwiliwch am gefndir plaen ac anymwthiol, fel nad yw\u2019n ymyrryd nac yn tynnu sylw oddi wrth y pwnc."}, {"text_idx": "#000106", "text": "Weithiau, rydych chi\u2019n tynnu llun da, ond mae angen i chi ei docio neu ei fywiogi ychydig. Mae yna lawer o wahanol raglenni golygu lluniau a meddalwedd ar-lein a all helpu i ddyrchafu\u2019ch delweddau. Mae golygyddion ar-lein fel Pixlr Express yn ddefnyddiol, ynghyd ag apiau golygu ar gyfer eich ffo\u0302n fel Snapseed."}]